
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


3 Μαΐου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1493 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός γνωστικού αντικειμένου μέλους 
Ε.ΔΙ.Π του ΕΚΠΑ. 

2 

Καθορισμός γνωστικού αντικειμένου μέλους 
Ε.ΔΙ.Π του ΕΚΠΑ. 

3 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

4 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

5 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

6 

Διαδικασία προκήρυξης, επιλογής και εξέλιξης 
θέσεων καθηγητών και υπηρετούντων λεκτόρων, 
ανανέωσης και μονιμοποίησης επίκουρων καθη¬ 
γητών επί θητεία στο Πανεπιστήμιο Δυτικής Μα¬ 
κεδονίας. 


ΑΠΟΦΑΣΕΙΣ 

Αριθμ. πράξης 234 (1) 

Καθορισμός γνωστικού αντικειμένου μέλους 

Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. - Τις διατάξεις των άρθρων 8 παρ. 18 και 29 του 
ν. 4009/2011 (Α' 195). 

2. - Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις» (Α' 83). 

3. - Την υπ' αριθ. 6327/15-5-14 πρυτανική πράξη έντα¬ 
ξης του Βασιλείου Σακκά σε θέση Ε.ΔΙ.Π. (ΦΕΚ 1345/ 
28-5-2014 τ.Β’). 

4. - Την από 7-2-2017 απόφαση της Συνέλευσης του 
Τομέα Γεωγραφίας και Κλιματολογίας. 

5. - Την από 8-2-2017 απόφαση της Συνέλευσης του 
Τμήματος Γεωλογίας και Γεωπεριβάλλοντος. 

6. -Το υπ'αριθ. 1259/17-2-2017 έγγραφοτουΤμήματος 
Γεωλογίας και Γεωπεριβάλλοντος. 


7.-Την σχετική αίτηση του ενδιαφερομένου, διαπι¬ 
στώνουμε: 

ότι το γνωστικό αντικείμενο του Βασιλείου Σακκά 
του Αλεξάνδρου, μέλους Εργαστηριακού Διδακτικού 
Προσωπικού (Ε.ΔΙ.Π.) του Τμήματος Γεωλογίας και Γε- 
ωπεριβάλλοντος της Σχολής Θετικών Επιστημών του 
Ιδρύματος καθορίζεται σε «Γεωφυσική - Διαστημικές 
Εφαρμογές στη Γεωφυσική». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 233 (2) 

Καθορισμός γνωστικού αντικειμένου μέλους 

Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. - Τις διατάξεις των άρθρων 8 παρ. 18 και 29 του 
ν. 4009/2011 (Α' 195). 

2. - Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις» (Α' 83). 

3. -Την υπ' αριθ. 6327/15-5-14 πρυτανική πράξη έντα¬ 
ξης της Σπυριδούλας Βασιλοπούλου σε θέση Ε.ΔΙ.Π. (ΦΕΚ 
1345/28-5-14 τ.Β'). 

4. - Τ ην από 7-2-2017 απόφαση της Συνέλευσης του 
Τομέα Γεωγραφίας και Κλιματολογίας. 

5. - Την από 8-2-2017 απόφαση της Συνέλευσης του 
Τμήματος Γεωλογίας και Γεωπεριβάλλοντος. 

6. -Το υπ' αριθ. 1260/17-2-2017 έγγραφο του Τμήματος 
Γεωλογίας και Γεωπεριβάλλοντος. 

7. -Την σχετική αίτηση της ενδιαφερόμενης, διαπιστώ¬ 
νουμε: 

ότι το γνωστικό αντικείμενο της Σπυριδούλας Βασι¬ 
λοπούλου του Γεωργίου, μέλους Εργαστηριακού Διδα¬ 
κτικού Προσωπικού (Ε.ΔΙ.Π.) τουΤμήματος Γεωλογίας 
και Γεωπεριβάλλοντος της Σχολής Θετικών Επιστημών 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 493/03.05.2017 


του Ιδρύματος καθορίζεται σε «Εφαρμογή και Ανάπτυξη 
Συστημάτων Γεωγραφικών Πληροφοριών στη Γεωφυσι¬ 
κή - Διαστημικές Εφαρμογές στη Γεωφυσική». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 191 (3) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. - Τις διατάξεις των άρθρων 8 παρ. 18 και 29 του 
ν. 4009/2011 (Α' 195). 

2. -Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις» (Α' 83). 

3. -Την υπ’ αριθ. 6327/15-5-14 πρυτανική πράξη έντα¬ 
ξης του Αμπντουλραξάκ Αμπντουλλά σε θέση Ε.ΔΙ.Π. 
(ΦΕΚ 1345/28-5-14 τ.Β'). 

4. -Την από 22-11 -2016 απόφαση της Συνέλευσης του 
Τομέα Φιλοσοφίας 

5. - Την από 1 -2-2017 απόφαση της Συνέλευσης του 
Τμήματος Φιλοσοφίας, Παιδαγωγικής και Ψυχολογίας. 

6. -Το υπ' αριθ. 696/14-2-2017 έγγραφο του Τμήματος 
Φιλοσοφίας, Παιδαγωγικής και Ψυχολογίας. 

7. -Την υπ. αριθ. 40/21-11-2016 αίτηση του ενδιαφε¬ 
ρομένου, διαπιστώνουμε: 

ότι το γνωστικό αντικείμενο του Αμπντουλραξάκ 
Αμπντουλλά του Μαχντύ, μέλους Εργαστηριακού Δι¬ 
δακτικού Προσωπικού (Ε.ΔΙ.Π.) του Τμήματος Φιλοσο¬ 
φίας, Παιδαγωγικής και Ψυχολογίας της Φιλοσοφικής 
Σχολής του Ιδρύματος καθορίζεται σε «Εφαρμογές της 
Πληροφορικής στη Διδασκαλία και την Έρευνα της Φι¬ 
λοσοφίας». 

Η πράξη αυτή να δημοσιευθεί στην Εφημερίδατης Κυ¬ 
βερνήσεως. 

Αθήνα, 30 Μαρτίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 192 (4) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1.- Τις διατάξεις των άρθρων 8 παρ. 18 και 29 του 
ν. 4009/2011 (Α' 195). 


2. -Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις» (Α' 83). 

3. -Την υπ' αριθ. 6327/15-5-14 πρυτανική πράξη έντα¬ 
ξης της Ολυμπίας Παπαϊωάννου σε θέση Ε.ΔΙ.Π. (ΦΕΚ 
1345/28-5-2014τ.Β'). 

4. -Την από 30-11 -2016 απόφαση της Συνέλευσης του 
Τομέα Παιδαγωγικής. 

5. - Την από 1 -2-2017 απόφαση της Συνέλευσης του 
Τμήματος Φιλοσοφίας, Παιδαγωγικής και Ψυχολογίας. 

6. -Το υπ' αριθ. 696/14-2-2017 έγγραφο του Τμήματος 
Φιλοσοφίας, Παιδαγωγικής και Ψυχολογίας. 

7. -Την υπ'αριθ. 27/23-11 -2016 αίτηση της ενδιαφερό- 
μενης, διαπιστώνουμε: 

ότι το γνωστικό αντικείμενο της Ολυμπίας Παπαϊωάν- 
νου του Αντωνίου, μέλους Εργαστηριακού Διδακτικού 
Προσωπικού (Ε.ΔΙ.Π.) τουΤμήματος Φιλοσοφίας, Παιδα¬ 
γωγικής και Ψυχολογίας της Φιλοσοφικής Σχολής του 
Ιδρύματος καθορίζεται σε «Εκπαίδευση Ενηλίκων». 

Η πράξη αυτή να δημοσιευθεί στην Εφημερίδατης Κυ¬ 
βερνήσεως. 

Αθήνα, 30 Μαρτίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 193 (5) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1 -Τις διατάξεις των άρθρων 8 παρ. 18 και 29 του 
ν. 4009/2011 (Α' 195). 

2. -Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις» (Α' 83). 

3. -Την υπ' αριθ. 6327/15-5-14 πρυτανική πράξη έντα¬ 
ξης του Γεωργίου Μπαρμπαρούση σε θέση Ε.ΔΙ.Π. (ΦΕΚ 
1345/28-5-14 τ.Β'). 

4. -Την από 22-11 -2016 απόφαση της Συνέλευσης του 
Τομέα Φιλοσοφίας 

5. - Τ ην από 1 -2-2017 απόφαση της Συνέλευσης του 
Τμήματος Φιλοσοφίας, Παιδαγωγικής και Ψυχολογίας. 

6. -Το υπ' αριθ. 696/14-2-2017 έγγραφο τουΤμήματος 
Φιλοσοφίας, Παιδαγωγικής και Ψυχολογίας. 

7. -Την υπ. αριθ. 39/21-11-2016 αίτηση του ενδιαφε¬ 
ρομένου, διαπιστώνουμε: 

ότι το γνωστικό αντικείμενο του Γεωργίου Μπαρμπα¬ 
ρούση του Σπυρίδωνος, μέλους Εργαστηριακού Διδα¬ 
κτικού Προσωπικού (Ε.ΔΙ.Π.) τουΤμήματος Φιλοσοφίας, 
Παιδαγωγικής και Ψυχολογίας της Φιλοσοφικής Σχολής 
του Ιδρύματος καθορίζεται σε «Νεοελληνικός Διαφω¬ 
τισμός». 













Τεύχος Β' 1493/03.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 4053 _ (6) 

Διαδικασία προκήρυξης, επιλογής και εξέλιξης 
θέσεων καθηγητών και υπηρετούντων λεκτόρων, 
ανανέωσης και μονιμοποίησης επίκουρων κα¬ 
θηγητών επί θητεία στο Πανεπιστήμιο Δυτικής 
Μακεδονίας. 

Ο ΣΥΚΛΗΤΟΣΤΟΥ ΠΑΝΕΠΙΣΤΗΜΙΟΥ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του π.δ.92/2003 (Φ.Ε.Κ. 83/2003 τ.Α') 
«Ιδρυση Πανεπιστημίου Δυτικής Μακεδονίας». 

2. Την υπουργική απόφαση υπ’ αριθμ. 134881 α/Β 1 / 
23-12-2003 (Φ.Ε.Κ. 1975/2003 τ.Β') «Μεταφορά Τμημά¬ 
των του Αριστοτελείου Πανεπιστημίου Θεσσαλονίκης 
στο Πανεπιστήμιο Δυτικής Μακεδονίας». 

3. Το π.δ.72/2013 (Φ.Ε.Κ. 119/2013 τ.Α') «Μετονομασία 
Τμήματος, συγχώνευση Τμήματος και ίδρυση-συγκρό- 
τηση και ανασυγκρότηση Σχολών στο Πανεπιστήμιο 
Δυτικής Μακεδονίας». 

4. Την προεδρική πράξη του Πανεπιστημίου Δυτικής 
Μακεδονίας αριθμ. 2691/05-03-2015 (Φ.Ε.Κ. 152/2015 
τ.ΥΟΔΔ) διορισμού Πρύτανη στο Πανεπιστήμιο Δυτικής 
Μακεδονίας. 

5. Τις διατάξεις: 

3. Της παρ. 3 του άρθρου 77 και της παρ. 22 του άρ¬ 
θρου 80 του ν. 4009/2011 «Δομή, λειτουργία, διασφάλιση 
της ποιότητας των σπουδών και διεθνοποίηση των Α.Ε.Ι.» 
(ΦΕΚ Α' 195), και τις λοιπές διατάξεις του νόμου αυτού, 
όπως έχουν τροποποιηθεί και ισχύουν. 

6. της υπουργικής απόφασης υπ' αριθμ. Φ.122.1/6/ 
14241 /Ζ2/27-01 -2017 (Φ.Ε.Κ. Β'225) α) Διαδικασία 
συγκρότησης των εκλεκτορικών σωμάτων των Α.Ε.Ι., 
ρύθμιση θεμάτων εκλογής και εξέλιξης καθηγητών και 
υπηρετούντων λεκτόρων, ανανέωσης και μονιμοποίησης 
των επί θητεία επίκουρων καθηγητών, ελέγχου νομιμό¬ 
τητας των διαδικασιών αυτών και άλλων θεμάτων σχετι¬ 
κά με την εφαρμογή των διατάξεων του άρθρου 19 του 
ν. 4009/2011 (ΑΊ 95), όπως ισχύει, και του άρθρου 4 του 
ν. 4405/2016 (ΑΊ29). β) Ανάπτυξη και λειτουργία ηλε¬ 
κτρονικού συστήματος ολοκληρωμένης διαχείρισης δια¬ 
δικασιών εκλογής και εξέλιξης καθηγητών και υπηρετού¬ 
ντων λεκτόρων, ανανέωσης και μονιμοποίησης των επί 
θητεία επίκουρων καθηγητών, καθώς και κατάρτισης και 
τήρησης μητρώων εσωτερικών και εξωτερικών μελών. 

6. Το γεγονός ότι δεν έχουν εκδοθεί μέχρι σήμερα οι 
προβλεπόμενοι από τις διατάξεις των άρθρων 5 και 6 του 
ν. 4009/2011 Οργανισμός και Εσωτερικός Κανονισμός 
του Πανεπιστημίου Δυτικής Μακεδονίας. 


7. Την απόφαση της Συγκλήτου του Πανεπιστημίου 
Δυτικής Μακεδονίας στην υπ’ αριθμ. 32/29-03-2017 συ¬ 
νεδρίασή της. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει τη διαδικασία προκήρυξης, επιλογής και εξέ¬ 
λιξης θέσεων καθηγητών και υπηρετούντων λεκτόρων, 
ανανέωσης και μονιμοποίησης επίκουρων καθηγητών 
επί θητεία στο Πανεπιστήμιο Δυτικής Μακεδονίας, ως 
εξής: 

Άρθρο 1 

Προκήρυξη πλήρωσης θέσεων 

α. Η Κοσμητεία της Σχολής προγραμματίζει και ειση- 
γείται στον Πρύτανη την προκήρυξη κενών θέσεων κα¬ 
θηγητών, έπειτα από σχετική εισήγηση του Τμήματος 
στο οποίο έχει κατανεμηθεί η θέση με απόφαση της 
Συγκλήτου. 

β. Η προκήρυξη των προς πλήρωση θέσεων καθηγη¬ 
τών (νέων ή από εξέλιξη) γίνεται με απόφαση του Πρύ¬ 
τανη, κατόπιν εισήγησης της Κοσμητείας της οικείας 
Σχολής, έπειτα από την εισήγηση της Συνέλευσης του 
Τμήματος στο οποίο προκηρύσσεται η θέση. Η Συνέλευ¬ 
ση του Τ μήματος ορίζει και τον διοικητικό υπάλληλο που 
θα ασκήσει τη διοικητική και γραμματειακή υποστήριξη 
πλήρωσης της θέσης, ο οποίος παράλληλα θα έχει την 
ευθύνη της ανάρτησης των απαραίτητων εγγράφων και 
δικαιολογητικών στο πληροφοριακό σύστημα ΑΠΕΛΛΑ, 
όπως περιγράφεται στα επόμενα άρθρα. 

γ. Στην προκήρυξη αναφέρονται οπωσδήποτε η βαθ¬ 
μίδα,τοΤμήμα, η Σχολή καιτο γνωστικό αντικείμενο της 
προς πλήρωση θέσης. 

δ. Το γνωστικό αντικείμενο καθορίζεται με βάση τις 
ανάγκες του Τμήματος, καθώς και το γνωστικό αντικεί¬ 
μενο του υποψηφίου που ζητά εξέλιξη, σε συνδυασμό 
με το σύνολο του επιστημονικού και ερευνητικού έργου 
του, όπως προβάλλεται στην αίτηση του. Το γνωστικό 
αντικείμενο πρέπει να καλύπτει έναν πλήρη κλάδο της 
οικείας επιστήμης με εύρος τουλάχιστον μιας αναγνω¬ 
ρισμένης ειδικότητας. 

ε. Η προκήρυξη ή επαναπροκήρυξη για την πλήρωση 
νέων θέσεων ή για εξέλιξη καθηγητών και υπηρετούντων 
λεκτόρων των Πανεπιστημίων γίνεται κατ’ εφαρμογή της 
περίπτωσης α' της παρ. 22 του άρθρου 80 του ν. 4009/ 
2011 (ΑΊ95). 

στ. Η προκήρυξη, μετά τη δημοσίευσή της στην Εφη¬ 
μερίδα της Κυβερνήσεως, αναρτάται στο πληροφοριακό 
σύστημα ΑΠΕΛΛΑ στη διαδικτυακή διεύθυνση Ηΐΐρ5:// 
3ρθΙΐ3.ιηίηθάυ.9ον.9Γ/ με τον ΑΔΑ του πληροφοριακού 
συστήματος ΔΙΑΥΓΕΙΑ. 

Άρθρο 2 

Δημοσιότητα της προκήρυξης. Υποβαλλόμενα δικαι- 
ολογητικά. 

1. Εντός προθεσμίας 10 ημερών από την ημερομηνία 
δημοσίευσης του Φ.Ε.Κ. της προκήρυξης, το Πανεπιστή¬ 
μιο Δυτικής Μακεδονίας ανακοινώνει στον ημερήσιο 
τύπο τη δημοσίευση της προκήρυξης, τον αριθμό του 

Φ.Ε.Κ. και την καταληκτική ημερομηνία υποβολής των 
υποψηφιοτήτων, η οποία καθορίζεται σε δύο μήνες από 
την ημερομηνία του εγγράφου της ανακοίνωσης. Η ανα¬ 
κοίνωση γίνεται σε δύο ημερήσιες εφημερίδες πανελ¬ 
λήνιας κυκλοφορίας και ταυτόχρονα κοινοποιείται με 
ηλεκτρονικό ταχυδρομείο σε όλα τα Α.Ε.Ι. και ερευνη¬ 
τικά κέντρα της χώρας. Η ανακοίνωση της προκήρυξης 
αναρτάται υποχρεωτικά και στους δικτυακούς τόπους 
του Πανεπιστημίου Δυτικής Μακεδονίας και του οικείου 
Τμήματος. 

β) Εντός της αποκλειστικής προθεσμίας που ορίζεται 
στο παραπάνω έγγραφο, όσοι επιθυμούν να υποβάλουν 
αίτηση υποψηφιότητας για την εκλογή σεπροκηρυχθεί- 
σα θέση καθηγητή (επίκουρου καθηγητή, αναπληρωτή 
καθηγητή και καθηγητή) εγγράφονται στο πληροφορι¬ 
ακό σύστημα ΑΠΕΛΛΑ και υποβάλλουν ηλεκτρονικά την 
αίτηση υποψηφιότητας μαζί με όλα τα αναγκαία για την 
κρίση δικαιολογητικά. Ως τέτοια νοούνται υποχρεωτικά 
αντίγραφο δελτίου αστυνομικής ταυτότητας ή διαβατη¬ 
ρίου, βιογραφικό σημείωμα, αντίγραφο των πτυχίων και 
τίτλων σπουδών τους, επιστημονικές δημοσιεύσεις και 
αναλυτικό υπόμνημα αυτών. Οι υποψήφιοι οφείλουν να 
καταχωρίζουν και κάθε πρόσθετο δικαιολογητικά που 
κρίνεται απαραίτητο από το Ίδρυμα σύμφωνα με τη δη- 
μοσιευθείσα προκήρυξη. 

γ) Όσοι επιθυμούν να υποβάλουν αίτηση εξέλιξης σε 
θέση επίκουρου καθηγητή, αναπληρωτή καθηγητή ή κα¬ 
θηγητή και οι υπηρετούντες επί θητεία επίκουροι καθη¬ 
γητές που επιθυμούν να υποβάλουν αίτηση ανανέωσης 
ή μονιμοποίησης, υποβάλλουν ηλεκτρονικά την αίτησή 
τους και καταχωρίζουν τα δικαιολογητικά που προβλέ- 
πονται στην προηγούμενη παράγραφο, εξαιρουμένων 
όσων από τα δικαιολογητικά έχουν ήδη καταχωρίσει 
κατά την εγγραφή τους στο γενικό μητρώο και όσων δε 
χρήζουν επικαιροποίησης. 

δ) Η ως άνω αίτηση υποψηφιότητας ή εξέλιξης ή ανα¬ 
νέωσης ή μονιμοποίησης και τα απαιτούμενα δικαιολο- 
γητικά υποβάλλονται αποκλειστικά και μόνο ηλεκτρο¬ 
νικά σύμφωνα με την ανωτέρω διαδικασία. 

Η μη υποβολή της κατά τα ανωτέρω αίτησης εντός της 
ταχθείσης από την προκήρυξη προθεσμίας συνιστά λόγο 
απαραδέκτου της αίτησης. 

Άρθρο 3 

Συγκρότηση εκλεκτορικών σωμάτων και εισηγητικών 
επιτροπών. 

1. α) Το εκλεκτορικό σώμα συγκροτείται με πλήρως 
αιτιολογημένη, ως προς το γνωστικό αντικείμενο των 
μελών του, απόφαση της Γενικής Συνέλευσης Ειδικής 
Σύνθεσης του Τμήματος, εντός προθεσμίας δέκα (10) 
ημερών από την ημερομηνία λήξης της προθεσμίας 
υποβολής υποψηφιοτήτων. Η Γενική Συνέλευση Ειδικής 
Σύνθεσης της παρ. 3 του άρθρου 19 του ν. 4009/2011 
αποτελεί συλλογικό όργανο του Τμήματος, που έχει απο¬ 
κλειστική αρμοδιότητα για τις διαδικασίες που περιγρά- 
φονται στην παρούσα απόφαση. Οι αρμοδιότητες της 
αφορούν αμιγώς ακαδημαϊκού χαρακτήρα θέματα και σε 
αυτήν μετέχουν μόνο οι Καθηγητές και οι υπηρετούντες 
Λέκτορες του Τμήματος. 


β) Το εκλεκτορικό σώμα συγκροτείται ως εξής: 

ί) για όσα από τα Τμήματα αριθμούν έως και σαράντα 
(40) καθηγητές και υπηρετούντες λέκτορες, από πέντε 
(5) καθηγητές με τους αναπληρωματικούς τους οι οποί¬ 
οι ανήκουν στο ίδιο Τμήμα του οικείου Α.Ε.Ι. και έξι (6) 
καθηγητές με τους αναπληρωματικούς τους, του ίδιου 
ή άλλου Α.Ε.Ι. της ημεδαπής, ή ομοταγούς Α.Ε.Ι. της αλ¬ 
λοδαπής ή ερευνητές της ημεδαπής ή της αλλοδαπής, 
του ίδιου ή συναφούς γνωστικού αντικειμένου με εκείνο 
της προς πλήρωση θέσης. 

ίί) για όσα από τα Τμήματα αριθμούν άνω των σαράντα 
(40) καθηγητών και υπηρετούντων λεκτόρων, από επτά 
(7) καθηγητές με τους αναπληρωματικούς τους οι οποίοι 
ανήκουν στο ίδιο Τμήμα του οικείου Α.Ε.Ι. και οκτώ (8) 
καθηγητές με τους αναπληρωματικούς τους, του ίδιου 
ή άλλου Α.Ε.Ι. της ημεδαπής, ή ομοταγούς Α.Ε.Ι. της αλ¬ 
λοδαπής ή Ερευνητές της ημεδαπής ή της αλλοδαπής, 
του ίδιου ή συναφούς γνωστικού αντικειμένου με εκείνο 
της προς πλήρωση θέσης. 

γ) Ως μέλη του εκλεκτορικού σώματος και της ειση¬ 
γητικής επιτροπής επιλέγονται καθηγητές ή ερευνητές 
κ.λπ. του ίδιου γνωστικού αντικειμένου με την υπό πλή¬ 
ρωση θέση και, μόνο αν δεν υπάρχουν ή δεν επαρκούν 
τέτοια μέλη, επιλέγονται μέλη συναφούς γνωστικού 
αντικειμένου. Η κρίση της Γενικής Συνέλευσης Ειδικής 
Σύνθεσης του Τμήματος για τη συνάφεια του γνωστικού 
αντικειμένου φέρει πλήρη αιτιολογία, ιδίως όταν οι εκλέ¬ 
κτορες που επιλέγονται θεραπεύουν ποικίλα γνωστικά 
αντικείμενα τα οποία κρίνονται συναφή προς το γνωστι¬ 
κό αντικείμενο της υπό πλήρωση θέσης. Οι αποφάσεις 
για την συγκρότηση του εκλεκτορικού σώματος και της 
τριμελούς εισηγητικής επιτροπής ελέγχονται μόνο ως 
προς την αιτιολογία της επιλογής του μέλους του εκλε- 
κτορικού σώματος ή της εισηγητικής επιτροπής. 

δ) Η αιτιολογία της επιλογής όλων των μελών του 
εκλεκτορικού σώματος και της εισηγητικής επιτροπής 
περιλαμβάνει οπωσδήποτε το γνωστικό αντικείμενο της 
πράξης του διορισμού και το συνολικό επιστημονικό 
έργο του μέλους που προτείνεται. 

ε) Τα τακτικά και αναπληρωματικά μέλη του εκλεκτο- 
ρικού σώματος και τα μέλη της εισηγητικής επιτροπής 
πρέπει να κατέχουν θέση βαθμίδαςτουλάχιστον ίσης με 
τη βαθμίδα της προς πλήρωση θέσης. 

2. Αν δεν υπάρχει ικανός αριθμός εκλεκτόρων που 
προέρχονται από το Τμήμα, εκδίδεται πλήρως αιτιολογη¬ 
μένη απόφαση της Γενικής Συνέλευσης Ειδικής Σύνθεσης 
του Τμήματος ως προς το κριτήριο της συνάφειας του 
γνωστικού αντικειμένου και την αδυναμία συγκρότησης 
εκλεκτορικού σώματος από μέλη του Τμήματος. Στην 
περίπτωση αυτή το Εκλεκτορικό Σώμα συμπληρώνεται 
από καθηγητές, με ίδιο ή συναφές γνωστικό αντικείμενο, 
άλλων Τμημάτων του οικείου Α.Ε.Ι. ή άλλων Α.Ε.Ι. της 
ημεδαπής ή ομοταγών Α.Ε.Ι. της αλλοδαπής ή ερευνη¬ 
τές της ημεδαπής ή της αλλοδαπής, χωρίς να τηρείται 
η προβλεπόμενη στο εδάφιο α'της παρ. 3 αριθμητική 
αναλογία. 

3. Στην περίπτωση που ο αριθμός των προτεινομέ- 
νων με κριτήριο το ίδιο ή συναφές γνωστικό αντικείμενο 
είναι μεγαλύτερος του αριθμού που απαιτείται για τη 

συμπλήρωση του Εκλεκτορικού Σώματος, διενεργείται 
κλήρωση για τις ως άνω κατηγορίες από τη Γενική Συ¬ 
νέλευση ΕιδικήςΣύνθεσηςτουΤμήματοςμε ευθύνη του 
Προέδρου του Τμήματος. Ειδικότερα, αν ο αριθμός των 
μελών του εκλεκτορικού σώματος του ίδιου γνωστικού 
αντικειμένου: 

α) είναι μεγαλύτερος από τον αριθμό των μελών του 
εκλεκτορικού σώματος (τακτικών και αναπληρωματι¬ 
κών) διενεργείται κλήρωση μεταξύ αυτών και β) είναι 
μικρότερος από τον αριθμό των μελών του εκλεκτορικού 
σώματος (τακτικών και αναπληρωματικών) τότε ορίζε¬ 
ται το σύνολο αυτών και για τον αριθμό των μελών του 
εκλεκτορικού σώματος που υπολείπεται ακολουθείται η 
ανωτέρω διαδικασία επιλογής από τα μέλη με συναφές 
γνωστικό αντικείμενο. 

Άρθρο 4 

Λειτουργία ηλεκτρονικού συστήματος ολοκληρωμέ¬ 
νης διαχείρισης διαδικασιών εκλογής και εξέλιξης κα¬ 
θηγητών και υπηρετούντων λεκτόρων, ανανέωσης και 
μονιμοποίησης των επί θητεία επίκουρων καθηγητών, 
καθώς και κατάρτισης και τήρησης μητρώων εσωτερι¬ 
κών και εξωτερικών μελών. 

1. Λειτουργία του ηλεκτρονικού συστήματος. 

Οι διαδικασίες εκλογής και εξέλιξης των καθηγητών 
και των υπηρετούντων λεκτόρων και οι διαδικασίες ανα¬ 
νέωσης και μονιμοποίησης των επί θητεία επίκουρων 
καθηγητών υποστηρίζονται ηλεκτρονικά από το πληρο¬ 
φοριακό σύστημα ΑΠΕΛΛΑ, στη διαδικτυακή διεύθυνση 
Γιΐΐρ5://3ρθΙΐ3.ιηίηθόυ.9ον.9Γ/.Τοωςάνω πληροφοριακό 
σύστημα τελεί υπό την εποπτεία του Υπουργείου Παι¬ 
δείας, Έρευνας και Θρησκευμάτων και έχει ως φορέα 
διαχείρισης το Εθνικό Δίκτυο Έρευνας και Τεχνολογίας 
(Ε.Δ.Ε.Τ.) του Υπουργείου Παιδείας, Έρευνας και Θρη¬ 
σκευμάτων. Μέσω του συστήματος αυτού καταρτίζονται 
και τηρούνται τα μητρώα εσωτερικών και εξωτερικών 
μελών των Α.Ε.Ι., υποβάλλονται αιτήσεις υποψηφιότητας 
για την πλήρωση θέσεων που προκηρύσσονται καθώς 
και αιτήσεις για τη διαδικασία ανανέωσης ή μονιμοποί¬ 
ησης των επί θητεία επίκουρων καθηγητών μαζί με τα 
αναγκαία για την κρίση δικαιολογητικά, και αναρτώνται 
οι πράξεις που διέπουν τις διαδικασίες εκλογής, εξέλι¬ 
ξης των καθηγητών και των υπηρετούντων λεκτόρων 
και τις διαδικασίες ανανέωσης και μονιμοποίησης των 
επί θητεία επίκουρων καθηγητών καθώς και το κανονι¬ 
στικό πλαίσιο που διέπει τις ανωτέρω διαδικασίες. Τα 
στοιχεία που έχουν καταχωρηθεί μέχρι την ημερομηνία 
δημοσίευσης της παρούσας υπουργικής απόφασης πα¬ 
ραμένουν σε ισχύ. 

2. Γενικό Μητρώο - Μητρώα Εσωτερικών και Εξωτερι¬ 
κών μελών ιδρύματος. 

α) Στο γενικό μητρώο που τηρείται στο πληροφοριακό 
σύστημα Απέλλα εγγράφονται υποχρεωτικά οι καθη¬ 
γητές, αναπληρωτές καθηγητές και μόνιμοι επίκουροι 
καθηγητές των Α.Ε.Ι. της ημεδαπής. Στο ίδιο μητρώο 
εγγράφονται προαιρετικά οι καθηγητές, οι αναπληρω¬ 
τές καθηγητές και οι μόνιμοι επίκουροι καθηγητές των 
ομοταγών Α.Ε.Ι της αλλοδαπής, καθώς και οι ερευνητές 
ερευνητικών ιδρυμάτων της ημεδαπής και της αλλοδα¬ 
πής αντίστοιχων βαθμιδών. 


β) Η εγγραφή προσώπων του πρώτου εδαφίου της 
παρ. α'ολοκληρώνεται με την ηλεκτρονική καταχώριση 
των ατομικών τους στοιχείων, βιογραφικού σημειώμα¬ 
τος, της βαθμίδας, της θέσης τους και της Σχολής ή του 
Τμήματος του Α.Ε.Ι. ή του ερευνητικού Ιδρύματος στο 
οποίο υπηρετούν. Οι ίδιοι οφείλουν να αναρτούν σε ηλε¬ 
κτρονική μορφή την πράξη διορισμού τους, όπως δημο- 
σιεύθηκε στο Φ.Ε.Κ., και να καταχωρίζουν το προκύπτον 
από αυτήν γνωστικό αντικείμενο. Εάν το γνωστικό αντι¬ 
κείμενο προκύπτει από μεταγενέστερη δημοσιευθείσα 
πράξη στο Φ.Ε.Κ., αναρτούν και αυτή. Σε περίπτωση που 
το γνωστικό αντικείμενο δεν αναφέρεται σε κάποια από 
τις δύο ως άνω πράξεις, ο καθηγητής ή ερευνητής κατα¬ 
χωρίζει με δική του ευθύνη το γνωστικό του αντικείμενο, 
όπως αυτό απορρέει από το εν γένει επιστημονικό του 
έργο. Η καταχώριση της πράξης διορισμού συνιστά όρο 
του ενεργού της συμμετοχής τους στο γενικό μητρώο. 
Η καταχώριση του βιογραφικού σημειώματος δεν είναι 
υποχρεωτική, εάν ο καθηγητής ή ερευνητής συμπληρώ¬ 
σει στο οικείο πεδίο τον ενιαίο εντοπιστή πόρων (ΙΙΒΕ) 
του Ιδρύματος, στον ιστότοποτου οποίου έχει αναρτηθεί 
το βιογραφικό του σημείωμα. 

γ) Η εγγραφή προσώπων του δεύτερου εδαφίου της 
παρ. α' ολοκληρώνεται με την ηλεκτρονική καταχώριση 
της διεύθυνσης ηλεκτρονικού ταχυδρομείου (θ-ιη3ίΙ) 
του Ιδρύματος στο οποίο υπηρετούν και του ενιαίου 
εντοπιστή πόρων (ΕΙΘΕ) του τελευταίου. Στην περίπτω¬ 
ση που στον ιστοτοπο του Ιδρύματος δεν υφίσταται το 
βιογραφικό σημείωμα του εγγεγραμμένου καθηγητή ή 
ερευνητή, αυτό αναρτάται με ευθύνη του. 

δ) Οι καθηγητές και ερευνητές που κατά τη δημοσίευ¬ 
ση της παρούσης έχουν ενταχθεί στο γενικό μητρώο του 
πληροφοριακού συστήματος «Απέλλα» δεν εγγράφονται 
εκ νέου σε αυτό. 

ε) Οι καταχωρίσεις των προηγούμενων παραγράφων 
επικαιροποιούνται με ευθύνη των εγγεγραμμένων προ¬ 
σώπων. 

στ) Με ευθύνη των γραμματειών των Τμημάτων και 
των Σχολών καταχωρούνται στο πληροφοριακό σύστη¬ 
μα οι αποφάσεις των Πρυτάνεων των οικείων Α.Ε.Ι. σχε¬ 
τικά με τη χορήγηση επιστη μονικής άδειας, άδειας άνευ 
αποδοχών, αναστολής καθηκόντων καθώς και κάθε άλλη 
διοικητική πράξη δυνάμει της οποίας ο καθηγητής του 
Τμήματος δεν δύναται να μετέχει σε εκλεκτορικό σώμα. 
Από την ως άνω καταχώριση προκύπτει ο αριθμός της 
απόφασης και η διάρκεια του χρονικού διαστήματος 
κατά το οποίο ο καθηγητής κωλύεται να συμμετέχει σε 
εκλεκτορικό σώμα. 

ζ) ΤαΤμήματα καταρτίζουν με απόφαση της Συνέλευ¬ 
σης ένα μητρώο εσωτερικών και ένα μητρώο εξωτερικών 
μελών, επιλέγοντας τα μέλη τους από το γενικό μητρώο. 
Στο μητρώο εσωτερικών μελών περιλαμβάνονται καθη¬ 
γητές, αναπληρωτές καθηγητές και μόνιμοι επίκουροι 
καθηγητές του οικείου Τμήματος. Στο μητρώο εξωτερι¬ 
κών μελών περιλαμβάνονται καθηγητές, αναπληρωτές 
καθηγητές και μόνιμοι επίκουροι καθηγητές άλλων Τμη¬ 
μάτων του Ιδρύματος ή άλλων Α.Ε.Ι. της ημεδαπής και 
ομοταγών Α.Ε.Ι. της αλλοδαπής καθώς και αντίστοιχης 
βαθμίδας ερευνητές ερευνητικών ιδρυμάτων της ημεδα- 

πής και της αλλοδαπής, που καλύπτουν όλα τα γνωστικά 
αντικείμενα του Τμήματος. Οι πράξεις συγκρότησης και 
επικαιροποίησης των μητρώων εσωτερικών και εξωτε¬ 
ρικών μελών αναρτώνται αμελλητί στο πληροφοριακό 
σύστημα με ευθύνη της Γραμματείας του Τμήματος ή της 
Σχολής κατά περίπτωση.Τα ως άνω μητρώα επικαιροποι- 
ούνται χωρίς κανένα χρονικό περιορισμό με απόφαση 
της Συγκλήτου, έπειτα από γνώμη της Κοσμητείας ύστε¬ 
ρα από εισήγηση των συνελεύσεων των Τμημάτων της 
Σχολής, η) Τα μέλη των ως άνω εκλεκτορικών σωμάτων 
και τριμελών εισηγητικών επιτροπών επιλέγονται από τα 
μητρώα εσωτερικών και εξωτερικών μελών. 

3. Ορισμός Εκλεκτορικού Σώματος και Τριμελούς Ει¬ 
σηγητικής Επιτροπής. 

α) Τα τακτικά και αναπληρωματικά μέλη του Εκλεκτο- 
ρικού Σώματος για την εκλογή, εξέλιξη καθηγητών και 
υπηρετούντων λεκτόρων και για την ανανέωση και μο¬ 
νιμοποίηση των επί θητεία επίκουρων καθηγητών επιλέ¬ 
γονται με πλήρως αιτιολογημένη, ιδίως ως προς το γνω¬ 
στικό αντικείμενο και το επιστημονικό έργο των μελών 
του, απόφαση της Γενικής Συνέλευσης Ειδικής Σύνθεσης 
του Τ μήματος. Η ανωτέρω πράξη, καθώς και όλες οι διοι¬ 
κητικές πράξεις που αφορούν στη συγκρότηση και στη 
σύνθεση του Εκλεκτορικού Σώματος, (ενδεικτικά και όχι 
περιοριστικά η απόφαση της Γενικής Συνέλευσης Ειδικής 
Σύνθεσης του Τμήματος για τη συγκρότηση, η ημερο¬ 
μηνία συνεδρίασης του εκλεκτορικού σώματος για τον 
ορισμό της τριμελούς εισηγητικής επιτροπής, η συγκρό¬ 
τηση των μελών της τριμελούς εισηγητικής επιτροπής, 
και το πρακτικό της εκλογής, η εισηγητική έκθεση ή το 
υπόμνημα της τριμελούς εισηγητικής επιτροπής, κλ.π.). 

β) Η ανάρτηση στο πληροφοριακό σύστημα όλων 
των αναφερόμενων στην παρούσα απόφαση πράξεων, 
αποφάσεων και διαδικασιών αποτελεί πλήρη απόδειξη 
γνώσης αυτών για τα μέλη της Γενικής Συνέλευσης Ει¬ 
δικής Σύνθεσης, του Εκλεκτορικού Σώματος, της Ειση¬ 
γητικής Επιτροπής, της Συνέλευσης του Τμήματος και 
τους υποψηφίους. 

4. Εκλογή, εξέλιξη καθηγητών και υπηρετούντων λε¬ 
κτόρων, ανανέωση και μονιμοποίηση των επί θητεία 
επίκουρων καθηγητών. 

α) Ο Πρόεδρος του Τμήματος συγκαλεί το Εκλεκτο- 
ρικό Σώμα, ενώπιον της Συνέλευσης του Τμήματος, για 
τη διαδικασία της εκλογής ή εξέλιξης των καθηγητών 
και υπηρετούντων λεκτόρων και της ανανέωσης ή μο¬ 
νιμοποίησης των επί θητεία επίκουρων καθηγητών. Η 
ημερομηνία της συνεδρίασης και η σχετική ημερήσια 
διάταξη αναρτώνται αμελλητί στο πληροφοριακό σύ¬ 
στημα με ευθύνη της Γραμματείας του οικείουΤμήματος 
του Ιδρύματος, 

β) Οι υποψήφιοι δικαιούνται να υποβάλουν υπόμνημα 
έως πέντε (5) ημέρες πριν από τη συνεδρίαση του Εκλε- 
κτορικού Σώματος, το οποίο αναρτούν εντός της ίδιας 
προθεσμίας στο πληροφοριακό σύστημα. Η παράλειψη 
της ανάρτησης εντός της ως άνω προθεσμίας συνιστά 
λόγο απαραδέκτου του υπομνήματος, 

γ) Η διαδικασία καταγράφεται σε πρακτικό, το οποίο 
αναρτάται αμελλητί με ευθύνη της Γραμματείας του 


οικείουΤμήματος του Ιδρύματος στο πληροφοριακό 
σύστημα. 

δ) Τα μέλη του Εκλεκτορικού Σώματος του ίδιου ή 
άλλων Α.Ε.Ι. έχουν τη δυνατότητα να μετέχουν στις συ¬ 
νεδριάσεις του μέσω τηλεδιάσκεψης, σύμφωνα με την 
κείμενη νομοθεσία. 

5. Ανάρτηση των πράξεων και των αποφάσεων του 
εκλεκτορικού σώματος και των σχετικών με αυτές διοι¬ 
κητικών πράξεων και εγγράφων. 

α) Η Γραμματεία του οικείουΤμήματος του Ιδρύματος 
οφείλει να καταχωρίζει αμελλητί στο πληροφοριακό σύ¬ 
στημα το διαβιβαστικό έγγραφο του πρακτικού εκλογής, 
εξέλιξης, ανανέωσης ή μονιμοποίησης του Προέδρου 
του Τμήματος προς τον Πρύτανη του οικείου Ιδρύματος 
για την άσκηση ελέγχου νομιμότητας. Η Γραμματείατου 
Τμήματος κοινοποιεί ηλεκτρονικά το ως άνω έγγραφο 
στους υποψηφίους και στα μέλη του Τ μήματος. Μετά την 
κοινοποίηση αυτή, οι υποψήφιοι και τα μέλη της Γενικής 
Συνέλευσης Ειδικής Σύνθεσης του Τμήματος μπορούν 
να λάβουν γνώση του φακέλου της όλης διαδικασίας. 

β) Μετά την ολοκλήρωση της διαδικασίας του ελέγχου 
νομιμότητας σύμφωνα με τις διατάξεις του επόμενου 
άρθρου ο Πρύτανης του οικείου Ιδρύματος εκδίδει είτε 
πράξη εκλογής, εξέλιξης, ανανέωσης ή μονιμοποίησης, 
είτε πράξη αναπομπής του φακέλου της διαδικασίας στο 
οικείο Τμήμα. Οι ως άνω πράξεις αναρτώνται αμελλητί 
στο πληροφοριακό σύστημα με ευθύνη του υπευθύνου 
του Ιδρύματος. 

γ) Οι διατάξεις των αμέσως προηγούμενων περιπτώ¬ 
σεων ισχύουν και για την περίπτωση αρνητικής κρίσης. 

6. Υπεύθυνος του Ιδρύματος. 

Με απόφαση του Πρύτανη του οικείου Ιδρύματος 
υπάλληλος του Α.Ε.Ι. ορίζεται ως ο υπεύθυνος του Ιδρύ¬ 
ματος, για τη χορήγηση πρόσβασης στο πληροφοριακό 
σύστημα στα δικαιούμενα πρόσωπα και το συντονισμό 
της χρήσης του πληροφοριακού συστήματος σε επίπεδο 
Ιδρύματος. Με την ίδια απόφαση ορίζεται το χρονικό 
διάστημα της άσκησης των καθηκόντων του καθώς και 
ο αναπληρωτής του για την περίπτωση που παραιτηθεί, 
εκλείψει ή αδυνατεί να εκτελέσει τα καθήκοντα του για 
οποιοδήποτε λόγο. 

7. Αειτουργία πληροφοριακού συστήματος - δικαίωμα 
πρόσβασης. 

α) Ο φορέας διαχείρισης του πληροφοριακού συ¬ 
στήματος εκτελεί αποκλειστικά και μόνο χρέη τεχνικής 
υποστήριξης, στο πλαίσιο των ως άνω οριζόμενων διαδι¬ 
κασιών. Τα Α.Ε.Ι. μέσω των υπηρεσιών τους, των γραμμα¬ 
τειών τους και των ορισθέντων υπευθύνων φέρουν την 
αποκλειστική ευθύνη για τις ενέργειες που επιτελούνται 
μέσω του πληροφοριακού συστήματος και συγκεκρι¬ 
μένα για όλα τα στάδια που συνθέτουν τις διαδικασίες 
εκλογής, εξέλιξης, ανανέωσης ή μονιμοποίησης, 

β) Οι διαδικασίες της εκλογής, εξέλιξης, ανανέωσης 
ή μονιμοποίησης καθώς και οι περιγραφόμενες στην 
παρούσα πράξεις και αποφάσεις είναι προσβάσιμες στις 
αρμόδιες υπηρεσίες, στις γραμματείες των Τμημάτων 
και των Σχολών, στον υπεύθυνο του Ιδρύματος, στους 
υποψηφίους για την πλήρωση της θέσης, στα μέλη της 
Γενικής Συνέλευσης Ειδικής Σύνθεσης και στα μέλη της 

Συνέλευσης του Τμήματος, σύμφωνα με τις κείμενες 
διατάξεις και το βαθμό της συμμετοχής τους σε αυτές. 
Ειδικότερα τα μέλη της Γενικής Συνέλευσης Ειδικής Σύν¬ 
θεσης δύνανται να έχουν πρόσβαση στα μητρώα των 
εσωτερικών και εξωτερικών μελών καθώς στις περιγρα- 
φόμενες στην παρούσα πράξεις και αποφάσεις στη λήψη 
των οποίων συμμετείχαν. 

γ) Οι προκηρύξεις και τα μητρώα εσωτερικών και 
εξωτερικών μελών είναι προσβάσιμα στο σύνολο των 
εγγεγραμμένων χρηστών στο πληροφοριακό σύστημα. 

δ) Ολες οι οριζόμενες στην παρούσα διαδικασίες επο¬ 
πτεύονται από την αρμόδια υπηρεσία του Υπουργείου 
Παιδείας, Έρευνας και θρησκευμάτων, μέσω λογαρια¬ 
σμού πρόσβασης στο πληροφοριακό σύστημα. Η ως 
άνω υπηρεσία έχει δικαίωμα πρόσβασης στο πληροφο¬ 
ριακό σύστημα μέσω λογαριασμού πρόσβασης, εφόσον 
πληρούται η προϋπόθεση του πρώτου εδαφίου της παρ. 
11 του άρθρου 4 της παρούσης και με αποκλειστικό σκο¬ 
πό την διευκόλυνση του ελέγχου νομιμότητας. 

8. Μητρώα καθηγητών και υπηρετούντων λεκτόρων 
των Α.Ε.Ι. 

α) Στην Κεντρική Υπηρεσία του Υπουργείου Παιδείας, 
Έρευνας και θρησκευμάτων τηρούνται σε ηλεκτρονική 
μορφή τα μητρώα των Καθηγητών και υπηρετούντων 
λεκτόρων των Α.Ε.Ι. Αρμόδια Διεύθυνση για την τήρηση 
και την επικαιροποίηση του οικείου μητρώου είναι η Δι¬ 
εύθυνση Προσωπικού Ανώτατης Εκπαίδευσης. 

β) Για την τήρηση και ενημέρωση του οικείου μητρώου 
η ως άνω υπηρεσία συνεργάζεται με τα Α.Ε.Ι., τα οποία 
υποχρεούνται στην παροχή κάθε απαραίτητου για την 
τήρηση του μητρώου εγγράφου ή στοιχείου. Στα μητρώα 
καταχωρούνται τα πλήρη στοιχεία των καθηγητών και 
των υπηρετούντων λεκτόρων των Α.Ε.Ι., η βαθμίδα που 
υπηρετούν και το γνωστικό αντικείμενο της θέσης που 
κατέχουν, όπως αυτά αναφέρονται στη δημοσιευθείσα 
στο Φ.Ε.Κ. πράξη διορισμού τους. 

γ) Η Διεύθυνση Προσωπικού Ανώτατης Εκπαίδευσης 
εξασφαλίζει με τον πλέον πρόσφορο και ενδεδειγμένο 
τρόπο πρόσβαση στα οικεία μητρώα, στις αντίστοιχες 
διευθύνσεις ή τμήματα προσωπικού ανώτατης εκπαί¬ 
δευσης των Α.Ε.Ι. 

Άρθρο 5 

Διαδικασία ελέγχου νομιμότητας 
α) Μετά την ολοκλήρωση της διαδικασίας κρίσης για 
την εκλογή ή εξέλιξη των καθηγητών και υπηρετούντων 
λεκτόρων και την ανανέωση ή μονιμοποίηση των επί 
θητεία επίκουρων καθηγητών και την επικύρωση των 
πρακτικών, ο σχετικός φάκελος υποβάλλεται από τον 
Πρόεδρο του οικείου Τμήματος στον 
Πρύτανη του Ιδρύματος για τον προβλεπόμενο από 
την παρ. 2 του άρθρου 20 του ν. 4009/2011 όπως ισχύει, 
έλεγχο νομιμότητας και την έκδοση και δημοσίευση της 
πρυτανικής πράξης διορισμού στην προς πλήρωση θέση. 
Έλεγχος νομιμότητας πραγματοποιείται επίσης στις άγο¬ 
νες εκλογές και στις αρνητικές κρίσεις.Το αποτέλεσμα του 
ελέγχου νομιμότητας κοινοποιείται στο ΥΠ.Π.Ε.Θ. 

β) Για την καλύτερη οργάνωση της διαδικασίας του 
ελέγχου νομιμότητας, ο Πρύτανης συνεπικουρείται από 


την αρμόδια διοικητική υπηρεσία του Πανεπιστημίου 
και τον αρμόδιο για ακαδημαϊκά θέματα ή για το ακα¬ 
δημαϊκό προσωπικό Αναπληρωτή Πρύτανη. Η Νομική 
Υπηρεσία του Πανεπιστημίου οφείλει να παρέχει κάθε 
πληροφορία ή να γνωμοδοτεί, εφόσον της ζητηθεί, επί 
νομικών θεμάτων που προκύπτουν κατά τον έλεγχο νο¬ 
μιμότητας. 

γ) Ο έλεγχος νομιμότητας αφορά την τήρηση της δι¬ 
αδικασίας και δεν επεκτείνεται σε θέματα ουσίας ούτε 
αφορά την επιστημονική ή τεχνική κρίση των μελών του 
εκλεκτορικού σώματος. 

δ) Όσοι έχουν έννομο συμφέρον μπορούν να υποβά¬ 
λουν ενώπιον του Πρύτανη και εντός προθεσμίας τριά¬ 
ντα (30) ημερών, που άρχεται την επόμενη ημέρα της 
αποστολής των πρακτικών εκλογής από τον Πρόεδρο 
τουΤμήματος στον Πρύτανη, υπόμνημα,το οποίο ο Πρύ¬ 
τανης οφείλει να λάβει υπόψη του κατά την διαδικασία 
του ελέγχου νομιμότητας. Οι προσφεύγοντες οφείλουν 
να αναρτήσουν το υπόμνημα εντός της ίδιας προθεσμίας 
με ευθύνη τους στο πληροφοριακό σύστημα. Η παρά¬ 
λειψη της ανάρτησης εντός της ως άνω ταχθείσης προ¬ 
θεσμίας συνιστά λόγο απαραδέκτου του υπομνήματος. 
Σε περίπτωση απόρριψης του σχετικού υπομνήματος 
για ουσιαστικούς λόγους, η σχετική απορριπτική από¬ 
φαση είναι αιτιολογημένη.Το έγγραφο του Πρύτανη με 
το οποίο απορρίπτεται το υπόμνημα κοινοποιείται στον 
ενδιαφερόμενο και αναρτάται αμελλητί στο πληροφο¬ 
ριακό σύστημα. 

ε) Σε περίπτωση που διαπιστωθεί από τον Πρύτανη, 
είτε αυτεπαγγέλτως είτε μετά από την υποβολή υπομνή¬ 
ματος, έλλειψη νομιμότητας, ο Πρύτανης αναπέμπει τον 
σχετικό φάκελο εκλογής μέσω του Προέδρου του οικεί- 
ουΤμήματος στο αρμόδιο όργανο προς επανάληψη της 
διαδικασίας από το σημείο που διαπιστώθηκε η πλημμέ- 
λεια.Το αρμόδιο Τμήμα του οικείου Α.Ε.Ι. αναρτά αμελ¬ 
λητί στο πληροφοριακό σύστημα την πράξη αναπομπής. 

στ) Ο Πρύτανης ολοκληρώνει τον έλεγχο νομιμότητας 
εντός αποκλειστικής προθεσμίας εξήντα (60) ημερών 
από την περιέλευση του φακέλου σε αυτόν. Η ίδια προ¬ 
θεσμία ισχύει και για τις διαδικασίες που κρίθηκαν άγο¬ 
νες καθώς και για τις διαδικασίες με αρνητική κρίση. Η 
προθεσμία δεν αναστέλλεται έπειτα από τυχόν έγγραφο 
ερώτημα στη νομική υπηρεσία του Ιδρύματος, κατά την 
παρ. 2, εκτός εάν πληρούνται σωρευτικά οι εξής προϋ¬ 
ποθέσεις: α) ζητηθούν από την αρμόδια υπηρεσία ή το 
οικείο τμήμα νέα στοιχεία τα οποία δεν περιλαμβάνονται 
στον υποβληθέντα στον Πρύτανη φάκελο, β) τα στοιχεία 
αυτά είναι αναγκαία για την άσκηση του ελέγχου νομιμό¬ 
τητας και γ) τα εν λόγω στοιχεία ζητήθηκαν πριν από την 
εκπνοή της πιο πάνω προθεσμίας. Στην περίπτωση αυτή 
η προθεσμία αναστέλλεται για όσο χρόνο απαιτηθεί για 
την απάντηση της νομικής υπηρεσίας, εκκινεί δε εκ νέου 
από την ημερομηνία περιέλευσης της απάντησης στον 
Πρύτανη. Για την αναστολή της προθεσμίας εκδίδεται 
πράξη του Πρύτανη η οποία αναρτάται αμελλητί στο 
πληροφοριακό σύστημα, με την οποία διαπιστώνεται 
τεκμηριωμένα η πλήρωση των λόγων αναστολής. Στην 
περίπτωση έκδοσης πράξης αναστολής της προθεσμίας, 
για τον υπολογισμό του χρόνου λαμβάνεται υπόψη το 

χρονικό διάστημα που παρήλθε από την περιέλευση του 
φακέλου στον Πρύτανη έως την έκδοση της πράξης ανα¬ 
στολής της προθεσμίας. Σε κάθε περίπτωση η πρυτανική 
πράξη με την οποία ολοκληρώνεται ο έλεγχος νομιμό¬ 
τητας αναρτάται αμελλητί στο πληροφοριακό σύστημα. 

ζ) Σε περίπτωση κατά την οποία η διαδικασία κρίνεται 
σύννομη, ο Πρύτανης υποβάλλει δια της αρμόδιας Διεύ¬ 
θυνσης του ΥΠ.Π.Ε.Θ.τις σχετικές κατά περίπτωση Πρυ- 
τανικές πράξεις προκειμένου να πραγματοποιηθούν οι 
προβλεπόμενες ενέργειες για τη δημοσίευση τους στην 
Εφημερίδα της Κυβερνήσεως. 

η) Οι πράξεις μονιμοποίησηςτων επί θητεία επίκουρων 
καθηγητών αποστέλλονται απευθείας από τον Πρύτανη 
για δημοσίευση στην Εφημερίδα της Κυβερνήσεως και 
κοινοποιούνται στην αρμόδια υπηρεσία του ΥΠ.Π.Ε.Θ. 

θ) Στην περίπτωση κατά την οποία σύμφωνα με την 
παρ. 2 του άρθρου 20 του ν. 4009/2011, όπως ισχύει, 
ασκηθεί προσφυγή ενώπιον του Υπουργού Παιδείας, 
Έρευνας και Θρησκευμάτων κατά της πράξης του Πρύτα¬ 
νη ή αποφασισθεί ο αυτεπάγγελτος έλεγχος της νομιμό¬ 
τητας της πράξης του Πρύτανη, ο Πρύτανης υποχρεούται 
να αποστείλει τον φάκελο στο ΥΠ.Π.Ε.Θ. μαζί με κάθε 
σχετικό έγγραφο. 

ι) Το έννομο συμφέρον του προσφεύγοντος, τόσο ενώ¬ 
πιον του Πρύτανη, όσο και ενώπιον του Υπουργού Παιδεί¬ 
ας, Έρευνας και Θρησκευμάτων προσδιορίζεται σύμφωνα 
με την παρ. 1 του άρθρου 47 του π.δ. 18/1989 (Α'8). 


ια) Προϋπόθεση για την άσκηση ελέγχου νομιμότητας 
από τον Υπουργό Παιδείας, Έρευνας και Θρησκευμάτων, 
είτε αυτεπαγγέλτως είτε κατόπιν προσφυγής του έχο- 
ντος έννομο συμφέρον, είναι η προηγούμενη έκδοση της 
πράξης διορισμού ή της διαπιστωτικής πράξης άγονης 
εκλογής ή αρνητικής κρίσης από τον Πρύτανη η οποία 
αναρτάται στο πληροφοριακό σύστημα. Η προθεσμία 
για την άσκηση προσφυγής ενώπιον του Υπουργού είναι 
εξήντα (60) ημέρες και άρχεται από τη δημοσίευση της 
Πράξης του Πρύτανη στην Εφημερίδα της Κυβερνήσεως 
ή από την κοινοποίησή της στον προσφεύγοντα ή αφό- 
του τεκμηριωμένα ο προσφεύγων έλαβε γνώση αυτής. 
Στις περιπτώσεις άγονης εκλογής ή αρνητικής κρίσης, η 
προθεσμία για την άσκηση προσφυγής είναι εξήντα (60) 
ημέρες από την έκδοση της σχετικής διαπιστωτικής πρά¬ 
ξης του Πρύτανη η οποία αναρτάται στο πληροφοριακό 
σύστημα. Η εξάμηνη προθεσμία ελέγχου νομιμότητας 
από τον Υπουργό Παιδείας, Έρευνας και Θρησκευμάτων 
ισχύει και για διαδικασίες των άγονων εκλογών και για 
αυτές των αρνητικών κρίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 31 Μαρτίου 2017 

Ο Πρύτανης 

ΑΝΤΩΝΙΟΣ ΤΟΥΡΑΙΔΑΚΗΣ 

